CELEX: 32015R0896
Language: sk
Date: 2015-06-11
Title: Nariadenie Komisie (EÚ) 2015/896 z 11. júna 2015, ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí pre Trichoderma polysporum, kmeň IMI 206039, Trichoderma asperellum (predtým T. harzianum), kmene ICC012, T25 a TV1, Trichoderma atroviride (predtým T. harzianum), kmene IMI 206040 a T11, Trichoderma harzianum, kmene T-22 a ITEM 908, Trichoderma gamsii (predtým T. viride), kmeň ICC080, Trichoderma asperellum (kmeň T34), Trichoderma atroviride, kmeň I-1237, geraniol, tymol, sacharózu, síran železitý, síran železnatý a kyselinu listovú v určitých produktoch alebo na nich (Text s významom pre EHP)

12.6.2015   
            
            
               SK
            
            
               Úradný vestník Európskej únie
            
            
               L 147/3
            
         NARIADENIE KOMISIE (EÚ) 2015/896
   z 11. júna 2015,
   ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí pre Trichoderma polysporum, kmeň IMI 206039, Trichoderma asperellum (predtým T. harzianum), kmene ICC012, T25 a TV1, Trichoderma atroviride (predtým T. harzianum), kmene IMI 206040 a T11, Trichoderma harzianum, kmene T-22 a ITEM 908, Trichoderma gamsii (predtým T. viride), kmeň ICC080, Trichoderma asperellum (kmeň T34), Trichoderma atroviride, kmeň I-1237, geraniol, tymol, sacharózu, síran železitý, síran železnatý a kyselinu listovú v určitých produktoch alebo na nich
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 5 ods. 1,
   keďže:
   
               (1)
            
            
               Pre látky Trichoderma polysporum, kmeň IMI 206039, Trichoderma asperellum (predtým T. harzianum), kmene ICC012, T25 a TV1, Trichoderma atroviride (predtým T. harzianum), kmene IMI 206040 a T11, Trichoderma harzianum, kmene T-22 a ITEM 908, Trichoderma gamsii (predtým T. viride), kmeň ICC080, Trichoderma asperellum (kmeň T34), Trichoderma atroviride, kmeň I-1237, sacharóza, geraniol a tymol neboli stanovené osobitné MRL, ani tieto látky neboli zaradené do prílohy IV k nariadeniu (ES) č. 396/2005, a preto v ich prípade platí štandardná hodnota 0,01 mg/kg stanovená v článku 18 ods. 1 písm. b) uvedeného nariadenia. Síran železitý, síran železnatý a kyselina listová sú uvedené v prílohe IV k nariadeniu (ES) č. 396/2005.
            
         
               (2)
            
            
               V prípade látok Trichoderma polysporum, kmeň IMI 206039 (2), Trichoderma asperellum (predtým T. harzianum), kmene ICC012, T25 a TV1 (3), Trichoderma atroviride (predtým T. harzianum), kmene IMI 206040 a T11 (4), Trichoderma harzianum, kmene T-22 a ITEM 908 (5), Trichoderma gamsii (predtým T. viride), kmeň ICC080 (6), Trichoderma asperellum (kmeň T34) (7), Trichoderma atroviride, kmeň I-1237 (8) nemohol Európsky úrad pre bezpečnosť potravín (ďalej len „úrad“) vyvodiť záver, pokiaľ ide o posúdenie výživového rizika pre spotrebiteľov, keďže niektoré informácie nemal k dispozícii a boli potrebné ďalšie vyjadrenia zo strany manažérov rizík. Ich vyjadrenia boli zohľadnené v príslušných revíznych správach (9), z ktorých vyplýva, že tieto látky nie sú pre ľudí patogénne a neočakáva sa, že budú produkovať toxíny, ktoré by ohrozovali ľudské zdravie. Vzhľadom na uvedené závery sa Komisia domnieva, že je vhodné tieto látky zaradiť do prílohy IV k nariadeniu (ES) č. 396/2005.
            
         
               (3)
            
            
               V prípade tymolu (10) nemohol úrad vyvodiť záver, pokiaľ ide o posúdenie výživového rizika pre spotrebiteľov, keďže niektoré informácie nemal k dispozícii a uvedená látka bola v súlade s vykonávacím nariadením Komisie (EÚ) č. 568/2013 (11) schválená pod podmienkou zaslania potvrdzujúcich informácií. Tymol sa prirodzene vyskytuje v rastlinách. Vzhľadom na túto skutočnosť sa považuje za vhodné dočasne zaradiť túto látku do prílohy IV k nariadeniu (ES) č. 396/2005, kým bude doručené odôvodnené stanovisko úradu v súlade s článkom 12 ods. 1.
            
         
               (4)
            
            
               V prípade geraniolu (12) nemohol úrad vyvodiť záver, pokiaľ ide o posúdenie výživového rizika pre spotrebiteľov, keďže niektoré informácie nemal k dispozícii a uvedená látka bola v súlade s vykonávacím nariadením Komisie (EÚ) č. 570/2013 (13) schválená pod podmienkou zaslania potvrdzujúcich informácií. Geraniol sa prirodzene vyskytuje v rastlinách. Vzhľadom na túto skutočnosť sa považuje za vhodné dočasne doplniť túto látku do prílohy IV k nariadeniu (ES) č. 396/2005 pred doručením odôvodneného stanoviska úradu v súlade s článkom 12 ods. 1.
            
         
               (5)
            
            
               Sacharóza je schválená ako základná látka v súlade s nariadením Európskeho parlamentu a Rady (ES) č. 1107/2009 (14). S ohľadom na vykonávacie nariadenie (EÚ) č. 916/2014 (15) sa Komisia domnieva, že je vhodné túto látku zaradiť do prílohy IV k nariadeniu (ES) č. 396/2005.
            
         
               (6)
            
            
               Síran železitý nie je účinná látka v zmysle nariadenia (ES) č. 1107/2009. Preto táto látka nespadá do rozsahu pôsobnosti nariadenia (ES) č. 396/2005. Vzhľadom na túto skutočnosť sa považuje za vhodné vypustiť túto látku z prílohy IV k nariadeniu (ES) č. 396/2005.
            
         
               (7)
            
            
               Rozhodnutím Komisie 2007/442/ES (16) sa stanovilo nezaradenie kyseliny listovej do prílohy I k smernici Rady 91/414/EHS (17). Keďže článok 12 nariadenia (ES) č. 396/2005 sa preto na kyselinu listovú nevzťahuje, je vhodné vypustiť poznámku pod čiarou č. 1 po položke týkajúcej sa kyseliny listovej, ktorá na uvedený predpis odkazuje.
            
         
               (8)
            
            
               Síran železnatý a kyselina listová sú výživové doplnky v zmysle smernice Európskeho parlamentu a Rady 2002/46/ES (18). Iné látky uvedené v prílohe IV sú prídavné látky v potravinách alebo arómy. Vzhľadom na túto skutočnosť je vhodné pozmeniť znenie poznámky pod čiarou č. 2 tak, aby všeobecnejšie odkazovala na iné osobitné právne predpisy v oblasti potravín a krmív.
            
         
               (9)
            
            
               Na základe záverov úradu a vzhľadom na faktory týkajúce sa posudzovanej záležitosti spĺňajú uvádzané úpravy MRL príslušné požiadavky článku 5 ods. 1 a článku 14 ods. 2 nariadenia (ES) č. 396/2005.
            
         
               (10)
            
            
               Nariadenie (ES) č. 396/2005 by sa preto malo zodpovedajúcim spôsobom zmeniť.
            
         
               (11)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 396/2005 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júna 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 70, 16.3.2005, s. 1.
   
      (2)  Európsky úrad pre bezpečnosť potravín; Záver z partnerského preskúmania účinnej látky Trichoderma polysporum, kmeň IMI 206039 z hľadiska posúdenia rizika pesticídov. Vestník EFSA (EFSA Journal) (2013) 11(1):3035. [38 s.] doi:10.2903/j.efsa.2013.3035.
   
      (3)  Európsky úrad pre bezpečnosť potravín; Záver z partnerského preskúmania účinnej látky Trichoderma asperellum, kmene ICC012, T25 a TV1 z hľadiska posúdenia rizika pesticídov. Vestník EFSA (EFSA Journal) (2013) 11(1):3036. [61 s.] doi:10.2903/j.efsa.2013.3036.
   
      (4)  Európsky úrad pre bezpečnosť potravín; Záver z partnerského preskúmania účinnej látky Trichoderma atroviride, kmene IMI-206040 a T11 z hľadiska posúdenia rizika pesticídov. Vestník EFSA (EFSA Journal) (2013) 11(1):3056. [29 s.] doi:10.2903/j.efsa.2013.3056.
   
      (5)  Európsky úrad pre bezpečnosť potravín, 2013. Záver z partnerského preskúmania účinnej látky Trichoderma harzianum Rifai, kmene T-22 a ITEM-908 z hľadiska posúdenia rizika pesticídov. Vestník EFSA (EFSA Journal) (2013) 11(10):3055 [47 s.], doi:10.2903/j.efsa.2013.3055.
   
      (6)  Európsky úrad pre bezpečnosť potravín; Záver z partnerského preskúmania účinnej látky Trichoderma gamsii ICC080 z hľadiska posúdenia rizika pesticídov. Vestník EFSA (EFSA Journal) (2013) 11(1):3062. [29 s.] doi:10.2903/j.efsa.2013.3062.
   
      (7)  Európsky úrad pre bezpečnosť potravín; Záver z partnerského preskúmania účinnej látky Trichoderma asperellum, kmeň T34 z hľadiska posúdenia rizika pesticídov. Vestník EFSA (EFSA Journal) (2012) 10(5):2666. [37 s.] doi:10.2903/j.efsa.2012.2666.
   
      (8)  Európsky úrad pre bezpečnosť potravín; Záver z partnerského preskúmania účinnej látky [Trichoderma atroviride, kmeň I-1237] z hľadiska posúdenia rizika pesticídov. Vestník EFSA (EFSA Journal) (2012) 10(10):2706. [33 s.] doi:10.2903/j.efsa.2012.2706.
   
      (9)  
   
               —
            
            
               Revízna správa o účinnej látke Trichoderma polysporum IMI 206039. Dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zaradiť látku Trichoderma polysporum IMI 206039 do prílohy I k smernici 91/414/EHS. SANCO/1867/08 – rev. 6, 11. júla 2014.
            
         
               —
            
            
               Revízna správa o účinnej látke Trichoderma asperellum (predtým T. harzianum) ICC 012. Dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zaradiť látku Trichoderma asperellum (predtým T. harzianum) ICC 012 do prílohy I k smernici 91/414/EHS. SANCO/1842/08 – rev. 5, 11. júla 2014.
            
         
               —
            
            
               Revízna správa o účinných látkach Trichoderma gamsii ICC080 (predtým Trichoderma viride, kmeň ICC080), Trichoderma asperellum T25* (predtým označovaná ako Trichoderma viride, kmeň T-25) a Trichoderma asperellum TV1 (predtým označovaná ako Trichoderma viride, kmeň TV1). Dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zaradiť látky Trichoderma gamsii ICC080 (predtým Trichoderma viride, kmeň ICC080), Trichoderma asperellum T25* (predtým označovaná ako Trichoderma viride, kmeň T-25) a Trichoderma asperellum TV1 (predtým označovaná ako Trichoderma viride, kmeň TV1) do prílohy I k smernici 91/414/EHS. SANCO/1868/08 – rev. 6, 11. júla 2014.
            
         
               —
            
            
               Revízna správa o účinnej látke Trichoderma atroviride IMI 206040 (predtým T. harzianum IMI 206040). Dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zaradiť látku Trichoderma atroviride IMI 206040 (predtým T. harzianum IMI 206040) do prílohy I k smernici 91/414/EHS. SANCO/1866/08 – rev. 6, 11. júla 2014.
            
         
               —
            
            
               Revízna správa o účinnej látke Trichoderma atroviride (predtým T. harzianum) T-11. Dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zaradiť látku Trichoderma atroviride (predtým T. harzianum) T-11 do prílohy I k smernici 91/414/EHS. SANCO/1841/08 – rev. 6, 11. júla 2014.
            
         
               —
            
            
               Revízna správa o účinnej látke Trichoderma harzianum T-22. Dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zaradiť látku Trichoderma harzianum T-22 do prílohy I k smernici 91/414/EHS. SANCO/1839/08 – rev. 5, 11. júla 2014.
            
         
               —
            
            
               Revízna správa o účinnej látke Trichoderma harzianum ITEM 908. Dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zaradiť látku Trichoderma harzianum ITEM 908 do prílohy I k smernici 91/414/EHS. SANCO/1840/08 – rev. 6, 11. júla 2014.
            
         
               —
            
            
               Revízna správa o účinnej látke Trichoderma asperellum T34. Dokončená Stálym výborom pre potravinový reťazec a zdravie zvierat na jeho zasadnutí 20. novembra 2012 s úmyslom zaradiť látku Trichoderma asperellum T34 do prílohy I k smernici 91/414/EHS. SANCO/12614/2012 – rev. 4, 20. novembra 2012.
            
         
               —
            
            
               Revízna správa o účinnej látke Trichoderma atroviride, kmeň I-1237. Dokončená Stálym výborom pre potravinový reťazec a zdravie zvierat na jeho zasadnutí 20. novembra 2012 s úmyslom zaradiť látku Trichoderma atroviride kmeň I-1237 do prílohy I k smernici 91/414/EHS. SANCO/12620/2012 – rev. 4, 20. novembra 2012.
            
         
      (10)  Európsky úrad pre bezpečnosť potravín; Záver z partnerského preskúmania účinnej látky tymol z hľadiska posúdenia rizika pesticídov. Vestník EFSA (EFSA Journal) (2012) 10(11):2916. [43 s.] doi:10.2903/j.efsa.2012.2916.
   
      (11)  Vykonávacie nariadenie Komisie (EÚ) č. 568/2013 z 18. júna 2013, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka tymol a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 167, 19.6.2013, s. 33).
   
      (12)  Európsky úrad pre bezpečnosť potravín; Záver z partnerského preskúmania účinnej látky geraniol z hľadiska posúdenia rizika pesticídov. Vestník EFSA (EFSA Journal) (2012) 10(11):2915. [44 s.] doi:10.2903/j.efsa.2012.2915.
   
      (13)  Vykonávacie nariadenie Komisie (EÚ) č. 570/2013 zo 17. júna 2013, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka geraniol a ktorým sa mení príloha k vykonávaciemu nariadeniu (EÚ) č. 540/2011 (Ú. v. EÚ L 168, 20.6.2013, s. 18).
   
      (14)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).
   
      (15)  Vykonávacie nariadenie Komisie (EÚ) č. 916/2014 z 22. augusta 2014, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka sacharóza a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 251, 23.8.2014, s. 16).
   
      (16)  Rozhodnutie Komisie 2007/442/ES z 21. júna 2007 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (Ú. v. EÚ L 166, 28.6.2007, s. 16).
   
      (17)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (18)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      PRÍLOHA
      Príloha IV k nariadeniu (ES) č. 396/2005 sa mení takto:
      
                  1.
               
               
                  znenie poznámky pod čiarou č. 2 sa nahrádza takto:
                  
                              „(2)
                           
                           
                              Látky zaradené do prílohy IV bez toho, aby boli dotknuté iné osobitné právne predpisy v oblasti potravín a krmív napr. o prídavných látkach, výživových doplnkoch, arómach atď.“;
                           
                        
            
                  2.
               
               
                  v abecednom poradí sa vkladajú položky „Trichoderma polysporum, kmeň IMI 206039“, „Trichoderma asperellum (predtým T. harzianum), kmene ICC012, T25 a TV1“, „Trichoderma atroviride (predtým T. harzianum), kmene IMI 206040 a T11“, „Trichoderma harzianum, kmene T-22 a ITEM 908“, „Trichoderma gamsii (predtým T. viride), kmeň ICC080“, „Trichoderma asperellum (kmeň T34)“, „Trichoderma atroviride, kmeň I-1237“, „sacharóza“, „geraniol (1) (2)“ a tymol (1) (2);
               
            
                  3.
               
               
                  položka „Síran železitý“ sa vypúšťa;
               
            
                  4.
               
               
                  odkaz na poznámku pod čiarou č. 1 za položkou „Kyselina listová“ sa nahrádza odkazom na poznámku pod čiarou č. 2;
               
            
                  5.
               
               
                  za položku „síran železnatý“ sa pridáva odkaz na poznámku pod čiarou č. 2.